Օլիվեր Վոլֆ Սաքս

Օլիվեր Վոլֆ Սաքս (Oliver Wolf Sacks, )՝ ամերիկացի նյարդաբույժ, նյարդահոգեբան՝ բրիտանական ծագումով, գրող և բժշկությունը ժողովրդականացնող, մի շարք հայտնի գրքերի հեղինակ, որոնք նկարագրում են նրա խնամառուների պատմությունները (այդպիսով նա շարունակում է 19-րդ դարի «կլինիկական պատմությունները»)։

Կենսագրություն 
Ծնվել է հրեական ընտանիքում, չորս երեխաներց փոքրն է։ Նրա ծնողները՝ Սեմուել Սաքսը (1895-1990 թվականներ) և Մյուրիել Լանդաուն (1895-1972 թվականներ) բժիշկներ էին, նրա խորթ եղբայրները՝ Աբբա Էվենը՝ Իսրայելի արտաքին գործերի նախարարն է, Ջոնաթան Լինը՝ դերասան և ռեժիսոր, Ռոբերտ Աումաննը՝ մաթեմատիկոս։

1958 թվականին Օքսֆորդում ստացել է բժշկակական գիտությունների դոկտորի աստիճան, որից հետո տեղափոխվել է Կանադա, իսկ 1960 թվականին ԱՄՆ։ 1965 թվականից ապրել է Նյու Յորքում։ Նյարդաբանության դոկտոր՝ Ալբերտ Անշտեյնի անվան բժշկական քոլեջում,  նյարդաբանության ադյունկտ-պրոֆեսոր Նյու Յորքի համալսարանի բժշկական դպրոցում։

Բժշկական պրակտիկան անցկացրել է Նյու Յորքում։  Տառապում էր պրոզոպագնոզիայով։ Նույնիսկ այն ժամանակ, երբ նրա մոտ ախտորոշվեց ռետինոբլաստոմա և կուրացավ նրա մեկ աչքը, Սաքսը շարունակեց ինչպես գրական գործունեությունը, այնպես էլ բժշկական պրակտիկան։

Սաքսի պատմությունները հարւստ չեն կլինիկական մանրամասնություններով։ Նա կենտրոնանում է հիվանդների ապրումների վրա, փորձելով ընթերցողին հասանելի դարձնել նրանց վնասվածքային փորձը, նրանց մոտ առաջացնելով ապրումակցում։  Սաքսը հաճախ նշում էր, որ որոշ հիվանդներ, ովքեր «աննորմալ» էին մի տիրույթում,  հաճախ կարողանում էին իրենց գտնել մեկ այլ տիրույթում, չնայած նրանց պաթոլոգիան մնում էր անբուժելի

Սաքսի գրքերը  բազմիցս վերահրատարակվել են, ամեն անգամ ենթարկվելով մշակման։  Թարգմանվել են  աշխարհի ավելի քան 20 լեզուներով։

2006 թվականի մարտին ամերիկյան 263 բժիշկներից մեկն էր, ով  ստորագրեց  Գուանտանամոյի բանտարկյալների հանդեպ խոշտանգումների դեմ բողոքի նամակը։

Խորհրդային նյարդահոգեբան Ալեքսանդր Լուրիայի հետ լինելով նամակագրական կապի մեջ, հաճախ անդրադառնում էր նրա աշխատանքներին։

Գրքեր 
 Migraine (1970 թվական)
 Awakenings (1973 թվական, էկրանավորվել  է 1990 թվականին)
 A Leg to Stand On (1984) (այս գրքում Սաքսը  նկարագրում է դժբախտ պատահարի արդյունքում ոտքի նկատմամբ հսկողության կորստի իր սեփական փորձը)
 The Man Who Mistook His Wife for a Hat (1985 թվական)
 Seeing Voices: A Journey Into The Land of the Deaf. — Berkeley: University of California Press, 1989. — ISBN 0-520-06083-0.
 An Anthropologist on Mars (1995 թվական)
 The Island of the Colorblind (1997 թվական) 
 Uncle Tungsten: Memories of a Chemical Boyhood (2001 թվական)
 Oaxaca Journal (2002 թվական)
 Musicophilia: Tales of Music and the Brain (2007 թվական)
 Hallucinations (2012 թվական)
 On the Move: A Life (2015 թվական)
 Gratitude (2015 թվական)

Ծանոթագրություններ

Արտաքին հղումներ 
 Օլիվեր Սաքսի պաշտոնական կայքը|http://www.oliversacks.com/| 
 Սաքսի երկրպագուների կայք.
 Դոն Սուեյմի աուդիո հարցազրույցը Օլիվեր Սաքսի հետ (1989 թվական) 
 Oliver Sacks: What hallucination reveals about our minds .
 
 

Հուլիսի 9 ծնունդներ
1933 ծնունդներ
Օգոստոսի 30 մահեր
2015 մահեր
Անձինք այբբենական կարգով
Գիտնականներ այբբենական կարգով
Օքսֆորդի համալսարանի շրջանավարտներ
Արվեստի և գրականության ամերիկյան ակադեմիայի անդամներ
Կոլումբիայի համալսարանի դասախոսներ
Ամերիկացի գրողներ
Ամերիկացի բժիշկներ
Անգլիացի աթեիստներ
Ամերիկացի սցենարիստներ